da en en en fr de da id da nb da da da sv da da da da da en en
Så røg DM en gang til - Svanholm Cricketklub
Søndag d. 28. juni 2015 kl. 20:57 af Henrik Pfaff
Efter at 1. holdet i søndags tabte til Skanderborg afskrev vi et DM i år. Det kan vi desværre kun sætte en streg under efter at holdet tabte for anden gang til AB – denne gang på udebane.
Man skulle tro, at en indledende score på 246/8 var et godt udgangspunkt og sådan så det også ud, da vi havde 7 ABere ude for 149. Men ottendegærdet skamferede vores kastning og skiltes først ved 220 og yderligere succes fik vi ikke. AB passerede med 1 over igen.
Efter en længere pointtørke fik Zameer Khan igen i topscorerværdigheden med 80, mens Zishan Shah lavede 51. Kastemæssigt var der ikke meget at skrive hjem om. Den nybagte student Mads Henriksen var dog særdeles økonomisk med 1/21 på 10 overe, mens Saif Ahmad tog 3 gærder for 40.
Zameer Khan topscorer mod AB med 80
2. holdet spillede i surt vejr ude mod Ishøjs 2. hold og for anden gang i år havde vi luftgyngeføreren fra Tivoli Bilal Khan med.
Og man må sige, at han gav Ishøj en tur i gyngerne, da han uden en chance scorede 82 på 69 bolde og sammen med Sahadat Riaz (42 på 44 bolde) som 5 gærde hævede fra 118 til de vindende 212. Det var de to herrer kun omkring 13 overe om. Forinden havde Usman Akram på fornuftig vis erstattet Bilal Ali (debutant som landsholdsholdleder) som åbningsgærde og han holdt sammen på starten af halvlegen med 37 på 96 bolde. Man han sørgede for et grundlag for den senere eksplosive fremgang.
Ishøjs kaster går i dækning, da Bilal Khan foldede sig ud
Liggende forward drive fra Sahadat Riaz mod Ishøj II
Markspillet og kastningen kan man ikke rigtig finde på noget positivt at skrive hjem om så det gør vi ikke